এক সপ্তাহের মধ্যে গ্রেফতার দলের দুই সাংসদ। মোদীর বিরুদ্ধে অল আউট আক্রমণে মমতা বন্দ্যোপাধ্যায়। চ্যালেঞ্জ ছুঁড়লেন, CBI কে ব্যবহার করে তাঁকে দমানো যাবে না।
 ওয়েব ডেস্ক: এক সপ্তাহের মধ্যে গ্রেফতার দলের দুই সাংসদ। মোদীর বিরুদ্ধে অল আউট আক্রমণে মমতা বন্দ্যোপাধ্যায়। চ্যালেঞ্জ ছুঁড়লেন, CBI কে ব্যবহার করে তাঁকে দমানো যাবে না। তাপস পালের পর সুদীপ বন্দ্যোপাধ্যায়। এক সপ্তাহের মধ্যে CBI-র হাতে গ্রেফতার ২ তৃণমূল সাংসদ। আর রাজনৈতিক প্রতিহিংসার অভিযোগ নয়। এবার মোদীকে ওপেন চ্যালেঞ্জ ছুঁড়লেন দিদি। 
উপলক্ষ্য জঙ্গলমহল উদ্বোধনের সূচনা। তখনও গ্রেফতার হন নি সুদীপ। কিন্তু, মেদিনীপুরের মঞ্চ থেকে সুর সপ্তমে বেঁধে দিলেন তৃণমূল সুপ্রিমো। আগাগোড়া নিশানা করলেন মোদীকে। যে দুর্নীতি হঠাওয়ের ডাক দিয়ে নোটবন্দির সিদ্ধান্ত সেই অস্ত্রেই মোদীকে পাল্টা বিঁধলেন। 
নোটবন্দি ঘিরে দেশজুড়ে মোদী বিরোধী আন্দোলন। আর দুর্নীতির অভিযোগে CBI-র জালে একের পর এক তৃণমূল নেতা। আগামিদিনে দিদি ভার্সেস মোদী লড়াই কোনদিকে গড়ায় আপাতত সেদিকে নজর রাজনৈতিক মহলের।